Ganghofer hot mit seina Famuij a gostfreis Haus gfiat - sowoji in Minag oijs aa auf seim groaßziagig ausbautn Jogdhaus "Hubertus" bei Leutasch in Tiroij, wo ea mit einige vo seine Mitpächta (Guatsbsitza Carl von Eynern, de Generalkonsuijn Carl Reiß aus Mannheim unn Paul Wedekind aus Palermo sowia Geheima Kommerzienrat Richard Zanders aus Bergisch Gladbach) aa a Jogdrevia vo iaba 20.000 Hektar im Gaistal pocht hot. S'woan vuij bekonnte Peasönlichkeitn aus de untaschiedlichstn Bereich seine Gäst, do drunta unta ondam Ludwig Thoma, Friedrich August von Kaulbach, Franz von Stuck, Franz von Defregger, Rainer Maria Rilke, Hugo von Hofmannsthal, Leo Slezak oda Richard Strauss. Freindschaftli vabundn woar ea in seina Weana Zeit aa mit Johann Strauß (Sohn), dea eam sei Polka "Auf zum Tanze" op.436 gwidmet hot.